
OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2026. GODINU

Obrazloženje ostvarenja prihoda i rashoda u izvještajnom razdoblju
Hrvatski športski muzej se velikim dijelom financira iz državnog proračuna Republike Hrvatske na izvoru 11, izuzevši prihode od prodanih ulaznica i prihode od prodanih suvenira. Navedeni prihodi ostvareni su na dvije lokacije: na lokaciji Ilice 13 u kojoj se nalazi stalni postav koji je po prvi put otvoren za javnost krajem siječnja 2026. godine te na lokaciji Muzejsko memorijalnog centra Dražen Petrović koji je pripojen Muzeju u ožujku prethodne godine.
Početkom 2026. godine dovršene su sve aktivnosti na projektu otvorenja stalnog postava Muzeja te je financijski plan za 2026. godinu prilagođen predviđenim troškovima redovnog poslovanja Muzeja i planiranim programskim aktivnostima.
U razdoblju od 1. 1. – 30. 6. 2026. god. ukupan iznos ostvarenog prihoda iznosi 492.989,13 eur. Navedeni iznos sastoji se prihoda od prodaje ulaznice u iznosu od 16.044,00 eur, prihoda  ostvarenih od prodaje suvenira u iznosu od 4.825,10 eur, prihoda od kamata na depozite po viđenju od 8,56 eur, a preostali iznos od 472.111,47 eura je prihod iz državnog proračuna.
Ostvareni prihodi u razdoblju od 1. 1. – 30. 6. 2026. godine smanjeni su za 12.17%  u odnosu na ostvarene prihode za isto izvještajno razdoblje prethodne godine.
Ostvareni rashodi u 2026. smanjeni su za 14,56% u odnosu na ostvarene rashode za isto izvještajno razdoblje 2025. godine.
Rashodi poslovanja razreda 3 odnose se na troškove redovnog poslovanja Muzeja te su u skladu s planiranim iznosima, osim u dijelu gdje je indeks niži iz razloga jer nije bilo potrebe za određenim uslugama u prvoj polovici godine.
Rashodi razreda 3 u usporedbi s istim izvještajnim razdobljem prethodne godine obrazloženi su niže kako slijedi:
· 31 rashodi za zaposlene 
Rashodi za zaposlene u iznosu od 300.040,47 eur povećani su u odnosu na isto izvještajno razdoblje prethodne godine za 76,46% kao rezultat zapošljavanja novih djelatnika uslijed otvorenja stalnog postava za javnost te se uglavnom odnose na plaće djelatnika. Ostali rashodi za zaposlene odnose se na isplatu nagrada za uskršnje blagdane i regrese te su povećani za 123,24% u odnosu na isto izvještajno razdoblje prethodne godine te iznose 9.599,17 eur.
· 32 materijalni rashodi
Rashodi ove skupine obuhvaćaju mjesečne rashode Muzeja u vidu troškova energije, komunalnih usluga, zakupnina, elektroničke komunikacijske usluge u nepokretnoj mreži i slične redovne troškove koji se plaćaju sukladno ugovornoj obvezi.
Rashodi za usluge na kontu 323 povećani su za 33,30% u odnosu na isto izvještajno razdoblje prethodne godine uglavnom zbog povećanog troška tekućeg i investicijskog održavanja, povećanih intelektualnih i ostalih usluga zbog realizacija planiranih izložbi te iznose 138.366,15 eur.
· 34 Financijski rashodi
Ovi rashodi obuhvaćaju troškove bankarskih usluga, usluge platnog prometa, naknade za korištenje certifikata koji se redovno mjesečno naplaćuju sukladno tarifi Banke, naknade za korištenje POS uređaja te su povećani za 56,40% u odnosu na isto izvještajno razdoblje prethodne godine i iznose 779,47 eur.

Rashodi za nabavu nefinancijske imovine razreda 4 
Rashodi za nabavu nefinancijske imovine smanjeni su za 98,45% u odnosu na isto izvještajno razdoblje prošle godine te njihovo izvršenje iznosi 3.768,55 eura. Razlog smanjenju je u tome što je većina dugotrajne imovine za unutarnje opremanje i uređenje stalnog postava u Ilici 13 nabavljena tijekom prošle godine, a početkom 2026. godine se stalni postav u Ilici otvorio .
Ostvareni rashodi razreda 4 iznose 3.768,55 eur, a izvršenje plana na dan 30. 6. 2026. iznosi 38,07%.  
Ukupni rashodi prema funkcijskoj klasifikaciji za razdoblje od 1. 1. 2026. do 30. 6. 2026. godine iznose 47 eura te se odnose na Službu kulture.
Opći prihodi i primici iz izvora 11 prema izvornom planu 2026. iznose 1.164.469,00 eura od čega je izvršeno 40,54% tj. 472.111,47 eura u razdoblju od 1. 1. 2026. do 30. 6. 2026. godine.
Ostvareni vlastiti prihodi iz izvora 31 od 1. 1. 2026.  do 30. 6. 2026. iznose 4.833,66 eura, a sastoje se od prihoda  ostvarenih od prodaje suvenira u iznosu od 4.825,10 eur i prihoda od kamata na depozite po viđenju od 8,56 eur, Ostvareni vlastiti prihodi iz izvora 43 iznose 16.044,00 eura, a odnose se na prodaju ulaznica.
U Hrvatskom športskom muzeju na dan 30. 6. 2026. godine zaposleno je 20 djelatnika.
Podaci o stanju žiro računa prikazani su u tablici niže:
	stanje žiro računa EUR
	1. 1. 2026.
	30. 6. 2026.

	
	10.851,29
	44.673,13



Stanje novčanih sredstava na početku izvještajnog razdoblja iznosi 10.851,29 eur, a sastoji se od primljenog jamstva za uredno izvršenje ugovora i  manjim dijelom vlastitih prihoda.  Stanje na računu 30. 6. 2026. iznosi 44.673,13 eura, a sastoji se od primljenih jamstava za ozbiljnost ponude u postupku javne nabave, jamstva za uredno izvršenje ugovora te ostvarenih vlastitih prihoda od prodaje ulaznica i suvenira te kamata na depozite po viđenju.
Hrvatski športski muzej nije ostvario primitke niti imao izdatke za financijsku imovinu i otplate zajmova te stoga nije popunjen račun financiranja.
Hrvatski športski muzej nema sklopljenih ugovora o dugoročnim kreditima i zajmovima na domaćem i stranom tržištu novca i kapitala.  
Hrvatski športski muzej nema danih zajmova niti potraživanja za dane zajmove.  
Hrvatski športski muzej na dan 30. 6. 2026. godine nema evidentiranih postupaka koji bi rezultirali potencijalnim obavezama po osnovi sudskih sporova.

